ভোটের মুখে বন্ধ হয়ে গেল হুগলির আরও একটি জুটমিল। তালা ঝুলল রিষড়ার ওয়েলিংটন জুটমিলে। কাজ হারালেন প্রায় ৩ হাজার শ্রমিক। আজ সকালে তাঁরা কারখানায় যাওয়ার পর দেখতে পান, গেটে ঝুলছে সাসপেনশন অফ ওয়ার্কের নোটিস
 ওয়েব ডেস্ক: ভোটের মুখে বন্ধ হয়ে গেল হুগলির আরও একটি জুটমিল। তালা ঝুলল রিষড়ার ওয়েলিংটন জুটমিলে। কাজ হারালেন প্রায় ৩ হাজার শ্রমিক। আজ সকালে তাঁরা কারখানায় যাওয়ার পর দেখতে পান, গেটে ঝুলছে সাসপেনশন অফ ওয়ার্কের নোটিস। হোলির ছুটির পর এদিনই কাজে যোগ দিতে যান শ্রমিকরা। কারখানা বন্ধের কারণ হিসেবে শ্রমিক অসন্তোষ এবং কাঁচামালের অভাবকে দায়ী করেছে জুটমিল কর্তৃপক্ষ। যদিও শ্রমিকদের অভিযোগ, উদ্দেশ্যপ্রণোদিত ভাবে মিলে সাসপেনশন অফ ওয়ার্কের নোটিস ঝুলিয়েছে কর্তৃপক্ষ। ক্ষুব্ধ শ্রমিকরা জিটি রোড অবরোধ করে বিক্ষোভ দেখান।